A punta Alta de las Blancas u punta Alta de las Blancas de la Larri (en francés Pène Blanque) ye un pico de 2.902 metros d'altaria situau en a cordelera d'o Pireneu, en a muga entre os municipios de Bielsa (Aragón) y Gèdra (Occitania).

Toponimia
O nombre d'iste mont ye se debe a que presenta ista color porque ye formau por calsineras (con nodulos de pedrenya adintro). Istas manimenos no son as calsineras cretacicas d'a resta d'o Parque Nacional d'Ordesa y d'as Tres Serols, sino que son muito mas antigas (d'a Era Primaria: Devonián) y son metamorficas, habendo-se transformau mientres ixe proceso de metamorfización en marbres.

O suyo apelliu, La Larri, ye probablement relacionau con o basco (H)ARRI, que significa «penya, roca, crencha», debiu a que bi ha dica tres picos en a zona con iste mesmo nombre. A L- inicial podría explicar-se por estar l'articlo determinau, por o que significaría literalment "la penya". Un atra posible interpretación ye tamién a traviés d'o basco LARRE «pastizal».
Punta Alta de las Blancas